CELEX: E2020P0013
Language: da
Date: 2020-09-09 00:00:00
Title: Anmodning om en rådgivende udtalelse fra EFTA-Domstolen indgivet af Trygderetten i sagen O mod Arbeids- og velferdsdirektoratet (Sag E-13/20) 2021/C 15/05

14.1.2021   
            
            
               DA
            
            
               Den Europæiske Unions Tidende
            
            
               C 15/5
            
         
      Anmodning om en rådgivende udtalelse fra EFTA-Domstolen indgivet af Trygderetten i sagen O mod Arbeids- og velferdsdirektoratet
      (Sag E-13/20)
      (2021/C 15/05)
      
         Trygderetten (det nationale sygesikringsklagenævn) har ved skrivelse af 9. september 2020, som indgik til EFTA-Domstolens justitskontor den 10. september 2020, anmodet EFTA-Domstolen om en rådgivende udtalelse om nedenstående spørgsmål i sagen O mod Arbeids- og velferdsdirektoratet:
      
                  (1)
               
               
                  Er det foreneligt med bestemmelserne i forordning (EF) nr. 883/2004, herunder artikel 5, litra b), at retten til kontantydelser i tilfælde af arbejdsløshed er betinget af, at den arbejdsløse opholder sig i den kompetente stat i de tilfælde, hvor artikel 64, 65 eller 65a ikke finder anvendelse?
               
            
                  (2)
               
               
                  Finder EØS-aftalens artikel 36 anvendelse på midlertidige ophold i en anden EØS-stat som beskrevet i denne sag?
               
            
                  (3)
               
               
                  Udgør en betingelse som den, der er beskrevet i spørgsmål 1, en begrænsning af retten til fri bevægelighed som fastsat i EØS-aftalens artikel 31 eller 36?
               
            
                  (4)
               
               
                  Hvis det er tilfældet, kan begrænsningen i så fald berettiges med den begrundelse, at:
                  
                              —
                           
                           
                              ophold i den kompetente stat giver den arbejdsløse større incitament til og mulighed for at søge og finde beskæftigelse?
                           
                        
                              —
                           
                           
                              ophold i den kompetente stat sikrer, at den arbejdsløse står til rådighed for arbejdsformidlingen, således at denne kan føre tilsyn med, om den arbejdsløse opfylder betingelserne for at modtage arbejdsløshedsunderstøttelse?
                           
                        
                              —
                           
                           
                              ophold i den kompetente stat giver arbejdsformidlingen bedre muligheder for at vurdere, om der følges op på den arbejdsløses situation på en hensigtsmæssig måde?
                           
                        
                              —
                           
                           
                              kravet om ophold sikrer den økonomiske ligevægt i den sociale sikringsordning?
                           
                        
            
                  (5)
               
               
                  Hvis betingelsen er berettiget, er det i så fald foreneligt med EØS-aftalens artikel 31 og 36, at en person, der har opholdt sig i en anden EØS-stat end den kompetente stat, og som ikke har opfyldt forpligtelsen til at underrette den kompetente institution om opholdet, kan pålægges at tilbagebetale ydelsen, som i så fald er modtaget med urette efter national lovgivning? Hvis dette er tilfældet, er det i så fald foreneligt med EØS-aftalens artikel 31 og 36 at pålægge den berørte person at betale et rentetillæg på 10 %?
               
            
                  (6)
               
               
                  Hvis spørgsmål 3 besvares benægtende: finder artikel 4, 6 eller 7 i direktiv 2004/38/EF anvendelse i en situation, hvor en arbejdsløs opholder sig midlertidigt i en anden EØS-stat? Hvis artikel 4, 6 eller 7 finder anvendelse og kan gøres gældende over for oprindelsesstaten, stilles spørgsmål 3-5 igen, i det omfang, det er relevant.